**Oznámenie o možnosti absolvovať odborné vzdelávanie a prípravu v systéme duálneho vzdelávania v spoločnosti**

**HERN, s.r.o., Kliňanská 564, Námestovo**

***Základné informácie o organizácii štúdia v systéme duálneho vzdelávania***

Praktické vyučovanie bude v 1. ročníku prebiehať v priestoroch *Strednej odbornej školy polytechnickej* *Dolný Kubín – Kňažia, v čase od 8.00 – 14.00 hod. každý párny kalendárny týždeň od pondelka do piatku.*

Praktické vyučovanie bude v 2., 3. a 4. ročníku prebiehať v priestoroch spoločnosti *HERN s.r.o., Kliňanská 564, 029 01 Námestovo, v čase od 07.00 – 14.00 hod. každý párny kalendárny týždeň od pondelka do piatku.*

Teoretické vyučovanie bude poskytované v*Strednej odbornej škole polytechnickej Dolný Kubín – Kňažia, každý nepárny kalendárny týždeň, od pondelka do piatku podľa rozvrhu vyučovania určeného školou.*

***Možnosť pracovného uplatnenia***

Zamestnávateľ bude poskytovať praktické vyučovanie ako súčasť odborného vzdelávania a prípravy na výkon povolania formou denného štúdia v spolupráci s SOŠ polytechnická Kňažia v odboroch:



***Hmotné zabezpečenie žiaka***

Zamestnávateľ poskytne žiakovi *hmotné zabezpečenie*:

* Osobné ochranné pracovné prostriedky v rovnakom rozsahu, v ktorom ich poskytuje zamestnancovi, ktorý vykonáva povolanie, na ktoré sa žiak pripravuje
* Posúdenie zdravotnej, zmyslovej a psychologickej spôsobilosti žiaka, ak sa na výkon praktického vyučovania jej posúdenie vyžaduje
* Stravovanie v čase praktického vyučovania zamestnávateľa v cene, rozsahu a za podmienok, ktoré zodpovedajú podmienkam stravovania zamestnancov

Zamestnávateľ poskytne žiakovi *finančné zabezpečenie*:

*Podnikové štipendium*, ktoré bude naviazané na 100 % dochádzku a disciplínu (dodržiavanie pravidiel BOZP, pravidiel hygieny a poriadku na pracovisku, dodržiavanie iných záväzných pokynov a predpisov) pre odbor 2413 K Mechanik strojov a zariadení a pre odbor 2426 K Programátor obr. a zvár. strojov a zariadení takto:

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  | 1. ročník\* | 2. ročník | 3. ročník | 4. ročník |  |  |
| 100% dochádzka, bez porušenia disciplíny | 50 € | 70 € | 100 € | 150 € |  |  |
| 80% dochádzka, bez porušenia disciplíny | 40 € | 50 € | 80 € | 120 € |  |  |
| 60% dochádzka, bez porušenia disciplíny | 30 € | 30 € | 60 € | 90 € |  |  |
| 50% dochádzka a menej | 0 € | 0 € | 0 € | 0 € |  |  |
| porušenie disciplíny | 0 € | 0 € | 0 € | 0 € |  |  |
|  |  |  |  |  |  |  |
| \* v 1. roč. je porušenie pracovnej disciplíny charakterizované ako porušenie Školského poriadku školy | | | | | | |
| Dochádzka bude posudzovaná počas praktickej výučby.  Podnikové štipendium bude poskytované iba v období vyučovacích mesiacov a bude sa poskytovať  prevodom na bankový účet žiaka v termínoch určených na výplatu pre zamestnancov zamestnávateľa. | | | | | | |

*Odmena za produktívnu prácu*:

|  |  |  |  |
| --- | --- | --- | --- |
| 1. ročník | 2. ročník | 3. ročník | 4. ročník |
| 2,989 € | 2,989 € | 2,989 € | 2,989 € |

Odmena za produktívnu prácu je vo výške 100% hodinovej minimálnej mzdy a bude vždy upravená podľa aktuálneho Nariadenia vlády SR, ktorým sa ustanovuje výška minimálnej mzdy na daný rok.

Poskytovanie finančného zabezpečenia je upravené interným predpisom zamestnávateľa.

***Kritéria pre výber úspešných uchádzačov***

Výber uchádzačov na uzatvorenie učebnej zmluvy sa uskutoční na základe:

* Pohovoru s uchádzačom
* Prijímacích skúšok (test z SJL a MAT)
* Výsledkov hodnotenia za 6. až 9. ročník ZŠ
* Olympiády a súťaže

***Ďalšie informácie určené zamestnávateľom***

Zamestnávateľ môže poskytnúť žiakovi s učebnou zmluvou benefity zodpovedajúce benefitom poskytovaným zamestnancom zamestnávateľa podľa interných predpisov a záväzných noriem.

Žiakom s učebnou zmluvou bude poskytnutá možnosť brigády počas letných prázdnin prednostne, ak to iný predpis alebo norma dovoľuje.

Zamestnávateľ môže poskytnúť bezplatné kurzy a školenia na získanie oprávnenia a preukazu odbornej spôsobilosti na obsluhu pracovných prostriedkov, napr. zváračský kurz, žeriavnik, viazač bremien, obsluha vysokozdvižného vozíka.

Úspešným študentom bude ponúknuté pracovné miesto.